Tárgy: Milejszeg település nem közművel
összegyűjtött háztartási szennyvizének ideiglenes
begyűjtési ellátására közszolgáltató kijelölése

Ügyintéző: Sipos Cecília

3
• köteles minden segítséget megadni a közérdekű szolgáltatónak a közszolgáltatási
díjból meg nem térülő indokolt költségeknek a MEKH-n keresztül a központi
költségvetésből történő érvényesítéséhez;
• az állami szerv intézkedésétől függetlenül folyamatosan megtesz minden intézkedést a
nem közművel összegyűjtött háztartási szennyvíz begyűjtési közszolgáltatás
megoldása érdekében.
Az átadási hely üzemeltetője a nem közművel összegyűjtött háztartási szennyvíz átvételét
nem tagadhatja meg amiatt, hogy annak begyűjtése ideiglenes begyűjtési ellátás keretében
történik.
Jelen döntésemmel szemben fellebbezésnek nincs helye.
Jelen döntésem a végrehajtás felfüggesztése iránti kérelemre tekintet nélkül
végrehajtandó.
Az ügyfél a véglegessé vált döntés ellen a Veszprémi Törvényszéknek címzett, de a Vas
Megyei Katasztrófavédelmi Igazgatósághoz a közléstől számított 30 napon belül
elektronikusan benyújtott kérelemmel közigazgatási pert kezdeményezhet.
Az elektronikus ügyintézés és a bizalmi szolgáltatások általános szabályairól szóló 2015. évi
CCXXII. törvény [a továbbiakban: E-ügyintézési tv.] alapján elektronikus úton történő
kapcsolattartásra kötelezett minden beadványt kizárólag elektronikusan - az E-ügyintézési tv.-
ben és végrehajtási rendeleteiben meghatározott módon - nyújthat be a bírósághoz, és a
bíróság is elektronikusan kézbesít a részére.
A jogi képviselővel eljáró fél, valamint a belföldi székhellyel rendelkező gazdálkodó
szervezet az úrlapbenyújtás támogatási szolgáltatás igénybevételével köteles benyújtani a
kérelmét az elsőfokú közigazgatási határozatot hozó szervnél. A jogi képviselővel eljáró fél és
a belföldi székhellyel rendelkező gazdálkodó szervezet – ha nem ügyvédi képviselettel jár el –
az elektronikus benyújtás során a képviseletét ellátó személy teljes körű azonosítását biztosító
és az űrlapbenyújtás támogatási szolgáltatás igénybevételével is eljárhat, ha azzal rendelkezik.
A jogi képviselő nélkül eljáró felperes a keresetlevelet jogszabályban meghatározott
nyomtatványon is előterjesztheti.
Ha egyik fél sem kérte tárgyalás tartását, és azt a bíróság sem tartja szükségesnek, a bíróság
az ügy érdemében tárgyaláson kívül határoz. Tárgyalás tartását a felperes a keresetlevélben,
az alperes a védiratban kérheti. Tárgyalás tartása a perbelépési kérelemben, illetve a
perbevonásától vagy a perbeállítástól számított tizenöt napon belül is kérhető. A tárgyalás
tartása iránti kérelem elmulasztása miatt igazolásnak nincs helye.
INDOKOLÁS
A Vas Megyei Katasztrófavédelmi Igazgatóság (a továbbiakban: Hatóság) a 36800/2999-
6/2018. ált. számú határozatával módosított 36800/332-14/2017.ált. számú határozata alapján
2017. február 03. napjától kezdődően 2020. január 31. napjáig Mentes László egyéni
vállalkozót (8981 Gellénháza, Széchenyi u. 38.) jelölte ki közérdekű szolgáltatóvá Milejszeg
település közigazgatási területén a nem közművel összegyűjtött háztartási szennyvíz
begyűjtését és elszállítását célzó közszolgáltatás ellátására. Az ellátás időtartama 2020. évben
nem került meghosszabbításra, mivel az önkormányzat közszolgáltatási szerződést kötött,
mely szerint a közszolgáltatást Mentes László egyéni vállalkozó végzi a településen

4
közszolgáltatási szerződés alapján 2020. január 31. napjától 2022. január 31. napjáig. Mentes
László ev. 2021. augusztus 11-én érkezett beadványában és telefonon is jelezte, hogy a nem
közművel összegyűjtött háztartási szennyvíz begyűjtési tevékenységet a továbbiakban nem
kívánja folytatni, a tevékenységre vonatkozó nyilvántartásba vételi eljárást nem kéri
lefolytatni, és a továbbiakban nem tudja a begyűjtési feladat ellátását biztosítani. Mentes
László ev. többszöri telefonos egyeztetést követően 2021. november 12-én értesítette írásban
a Hivatalt, hogy közszolgáltatási tevékenységét befejezte. Ezt követően a települések
önkormányzata 2021. november 15-i dátummal a közszolgáltatási szerződéseket azonnali
hatállyal közös megegyezéssel megszüntette.
A 2013. évi CXXXIV. törvény 3/F. § (1) és (2) bekezdése alapján, ha a települési
önkormányzat a nem közművel összegyűjtött háztartási szennyvíz begyűjtési közszolgáltatás
(a továbbiakban: közszolgáltatás) ellátását a vízgazdálkodásról szóló 1995. évi LVII. törvény
(a továbbiakban: 1995. évi LVII. törvény) 44/F. és 44/G. §-ában foglaltak szerint nem
biztosítja vagy a közbeszerzési eljárás eredménytelensége miatt nem biztosítható, a települési
önkormányzat e körülmény bekövetkezéséről haladéktalanul, de legfeljebb 3 napon belül
tájékoztatja a 378/2015. (XII. 8.) Korm. rendelet pontjában kijelölt szervet.
Az állami szerv az ellátáshoz fűződő közérdekből a közszolgáltatás ideiglenes ellátására a
tájékoztatást követő 15 napon belül hatósági eljárás keretében közérdekű szolgáltatót jelöl ki a
környezetvédelmi engedéllyel rendelkező vagy a vízügyi hatóság által nyilvántartásba vett
szolgáltatók közül. A 378/2015. (XII. 8.) Korm. rendelet 3.§ (7) bekezdése szerint az
ideiglenes begyűjtési ellátásra történő kijelölés időtartama a kijelölés meghosszabbítása
esetén sem haladhatja meg az öt évet.
A Hivatal 2021. november 22-én érkezett Cso/822-10/2021. iktatószámú beadványában a
2013. évi CXXXIV. törvény 3/F. § (1) és (2) bekezdése alapján a nem közművel
összegyűjtött háztartási szennyvíz ideiglenes begyűjtési ellátására közérdekű szolgáltató
kijelölését kérte, tekintettel arra, hogy egy új közszolgáltatási szerződés megkötésére tett
intézkedéseik nem vezettek eredményre.
A 378/2015. (XII. 8.) Korm. rendelet 1.§ (5) bekezdése tartalmazza a 2013. évi CXXXIV.
törvény 3/F.§ (1) bekezdése szerinti települési önkormányzati tájékoztatás kötelező tartalmi
elemeit, melyek a következők:
a) az érintett települési víziközmű-szolgáltató nyilatkozatát az átadási helyekről és
azokra vonatkozóan engedélyezett mennyiségről, valamint az azoknál fennmaradó szabad
kapacitásról,
b) a település közműcsatlakozással nem rendelkező ingatlanjainak felsorolását (cím és
helyrajzi szám szerint),
c) a település közműcsatlakozással nem rendelkező ingatlanjainak összesített
lakosságszámát,
d) azon közszolgáltatók felsorolását, amelyek a tájékoztatást megelőző egy évben a
települési önkormányzattal kötött közszolgáltatási szerződés alapján a közszolgáltatást
ellátták.
Fentiek alapján 2021. november 26-án a nem közművel összegyűjtött háztartási szennyvíz
ideiglenes begyűjtésének ellátására közérdekű szolgáltató kijelölésére vonatkozóan hivatalból
eljárást indítottam.
Ügyintézésem során megállapítottam azonban, hogy a Hivatal által benyújtott beadvány nem
tartalmazta teljes körűen a 2013. évi CXXXIV. törvény 3/F.§ (1) bekezdése szerinti települési

5
önkormányzati tájékoztatás kötelező tartalmi elemeit, ezért a Hatóság 2021. december 07-én
felhívta, hogy 2021. december 14-ig egészítse ki tájékoztatását 378/2015. (XII. 8.) Korm.
rendelet 1. § (5) bekezdése szerint meghatározott kötelező tartalmi elemekkel, továbbá
mutassa be a nem közművel összegyűjtött háztartási szennyvíz begyűjtésére vonatkozó
közszolgáltatási tevékenység megoldására tett intézkedéseit.
Az előkészítő tárgyalások és egyeztetések során a Hatóság tudomására jutott, hogy a
településen folyamatban van az egyedi szennyvíztisztító kisberendezések programszerű
telepítése, ezért 2021. december 10-én újabb felhívás került kiadásra 2021. december 16-i
teljesítési határidővel, melyben kértem, hogy az önkormányzat jelölje meg az egyedi
kisberendezések telepítési programjából kimaradó ingatlanokat.
A Hivatal 2021. december 13-án kiegészítette kérelmét, továbbá csatolta a közszolgáltatási
szerződés megkötése érdekében felkeresett szolgáltatókkal való levelezést. A Hivatal három
közszolgáltatót (Lenti Hulladékkezelő Kft., Kalamár Trans Kft. és Észak-zalai Víz- és
Csatornamű ZRt.) keresett meg közszolgáltatási szerződés kötésének céljából, de mindhárom
szolgáltató elutasította a megkeresést kapacitáshiány miatt. Az Észak-zalai Víz- és
Csatornamű ZRt. (8900 Zalaegerszeg, Balatoni u. 8.) arról is nyilatkozott, hogy a más
vállalkozó által begyűjtött nem közművel összegyűjtött háztartási szennyvizet azonban tudja
fogadni Zalaegerszeg város szennyvíztisztító telepén.
Eljárásomat a 2013. évi CXXXIV. törvény 1. § (3) bekezdésének, valamint az általános
közigazgatási rendtartásról szóló 2016. évi CL. törvény (a továbbiakban: Ákr.) 104. § (3)
bekezdésnek megfelelően folytattam le és megvizsgáltam, hogy az ideiglenes begyűjtési
ellátásra mely szolgáltató jelölhető ki a 2013. évi CXXXIV. törvény 3/F. § (2) bekezdése
szerint 1. § (6) bekezdésében meghatározott feltételek figyelembevételével.
Ennek során a tényállás tisztázása érdekében az alábbi intézkedéseket tettem:
A 378/2015. (XII. 8.) Korm. rendelet 3. § (1) bekezdése alapján az ideiglenes begyűjtési
ellátásra elsődlegesen az önként kötelezettséget vállaló, más településen közszolgáltatást
végző gazdálkodó szervezetet kell kijelölni, ha az megfelel a 1995. évi LVII. törvény 44/F. §-
ban meghatározott rendelkezéseknek.
A tényállás tisztázása során megállapítottam, hogy Milejszeg Község Önkormányzata
esetében a hatékonyság, a gyorsaság, a gazdaságosság és a földrajzi távolság
figyelembevételével a más település vonatkozásában a vízügyi hatóság által nyilvántartott
közszolgáltatók közül a Kalamár Trans Kft. (NKÖHSZ-3/VASMKI/2021. nyilvántartási
számon), a Lenti Hulladékkezelő Kft. (NKÖHSZ-2/VASMKI/2020. nyilvántartási számon) és
az Észak-zalai Víz- és Csatornamű ZRt. (NKÖHSZ-2/NYUDUVH/2019.) jelölhető ki
ideiglenes begyűjtőként.
Fentieknek megfelelően eljárásom során a kijelölésre alkalmas közszolgáltatók szóbeli
nyilatkozatát kértem arra vonatkozóan, hogy tudják-e vállalni a településen az ideiglenes
begyűjtési ellátást, és rendelkeznek-e a feladat végrehajtásához szükséges tárgyi és személyi
feltételekkel, illetve pozitív válasz esetén milyen időtartamra tudják vállalni a fenti feladatok
ellátását.
A Kalamár Trans Kft. és a ZRt. szóbeli nyilatkozatában előadta, hogy nem tudja vállalni az
ideiglenes begyűjtési ellátást a település vonatkozásában. A Lenti Hulladékkezelő Kft. szóbeli
nyilatkozatában egyéb függő kötelezettségei miatt nem tudott válaszolni, időt kért. Többszöri
egyeztetés után 2021. január 04-én nyilatkozott, hogy el tudja vállalni az ideiglenes begyűjtési

6
ellátást a település vonatkozásában.
Az ideiglenes begyűjtési közszolgáltatás ellátására vonatkozóan 2022. január 06-án
egyeztetést tartottam a Hivatalban a település képviseletre jogosult tisztviselőinek
részvételével. A meghallgatásról 36800/74-3/2022.ált. számon jegyzőkönyv készült.
A 36800/74-3/2022.ált. számú jegyzőkönyvben foglaltak szerint az ideiglenes begyűjtési
ellátáshoz szükséges személyi és tárgyi feltételek biztosítottak. Az eljárás során figyelembe
vettem, hogy a Lenti Hulladékkezelő Kft. illetékességi területünkön több éve látja el a nem
közművel összegyűjtött háztartási szennyvíz begyűjtését közszolgáltatóként, illetve más
település esetében ideiglenes begyűjtési ellátásra kijelölt közszolgáltató, valamint hogy 2020.
év során az újbóli nyilvántartásba vételi eljárásához csatolta a tevékenység végzéséhez
szükséges személyi és tárgyi feltételek dokumentációját.
Fentiek alapján – a járványügyi helyzetre való tekintettel is – a kijelölni kívánt közérdekű
szolgáltató telephelyének helyszíni szemléjétől eltekintettem.
Tekintettel a 2013. évi CXXXIV. törvény 1. § (6) bekezdésében foglalt alapelveiben
meghatározott követelményekre (az ellátás hatékonyságához, gyorsaságához,
gazdaságosságához fűződő közérdekre, a lakosság méltányos érdekeire), az ellátás önkéntes
vállalására, valamint a nyilatkozatokra és az előzmények alapján megállapított alkalmasságra,
közérdekű szolgáltatóként a Lenti Hulladékkezelő Kft-t jelöltem ki az ideiglenes begyűjtési
ellátásra.
Határozatom rendelkező részének a) pontja a 378/2015. (XII. 8.) Korm. rendelet 3. § (5)
szerint tartalmazza az ellátással érintett település megnevezését.
A 2013. évi CXXXIV. törvény 3/F. § (4), 378/2015. (XII. 8.) Korm. rendelet 3. § (5) c) és 3.
§ (7) az ideiglenes begyűjtési ellátásra történő kijelölés időtartama a kijelölés
meghosszabbítása esetén sem haladhatja meg az öt évet. Az ideiglenes begyűjtési ellátás
megkezdésének időpontja és az ideiglenes ellátás időtartama a rendelkező rész b) pontjában
fentiek figyelembe vételével került meghatározásra.
A Hatóság a településen keletkező nem közművel összegyűjtött háztartási szennyvíz
vonatkozásában nem jelölt ki átadási helyet. A Lenti Hulladékkezelő Kft. közszolgáltatói
tevékenységét a többször módosított 36800/1593-4/2020.ált. számú határozatával NKÖHSZ-
2/VASMKI/2020. nyilvántartási számon vette nyilvántartásba a Hatóság, melyben átadási
helyként az Észak-zalai Víz- és Csatornamű ZRt. által üzemeltetett zalaegerszegi és lenti
szennyvíztisztító telep, valamint a VASIVÍZ Vas megyei Víz- és Csatornamű ZRt. által
üzemeltetett körmendi szennyvíztisztító telep került megadásra. Az előzőekben foglaltak
alapján kerültek megjelölésre jelen határozatom c) pontjában az ürítés helyeiként a lenti,
zalaegerszegi és körmendi szennyvíztisztító telepek a 378/2015. (XII. 8.) Korm. rendelet 3. §
(5) d) pontja szerint.
A rendelkező rész d) pontjának tartalmi meghatározása az alábbiak figyelembe vételével
történt:
A 2013. évi CXXXIV. törvény 3/F. § (6) bekezdés előírja, hogy a közérdekű szolgáltató az
ideiglenes begyűjtési ellátást a szolgáltatással érintett területre irányadó közszolgáltatási díj
ellenében köteles elvégezni. A díjat az ingatlantulajdonos fizeti meg, amelyet a települési
önkormányzat egészben vagy részben átvállalhat. A 378/2015. (XII. 8.) Korm. rendelet 4. §

7
(1) bekezdése szerint a közszolgáltatási díj megállapítása során figyelembe kell venni a
szippantott szennyvízre vonatkozó rezsicsökkentésről, valamint egyes törvényeknek a további
rezsicsökkentéssel összefüggő módosításáról szóló 2013. évi CXIV. törvény (a továbbiakban:
2013. évi CXIV. törvény) 1. §-ában a közszolgáltatási díj mértékének 2013. július 1-je után
történő meghatározására vonatkozó szabályokat, miszerint „1. § (1) A vízgazdálkodásról szóló
1995. évi LVII. törvény (a továbbiakban: Vgt.) 44/B. § (1) bekezdésében meghatározott
ingatlantulajdonosok közül a természetes személy ingatlantulajdonos részére a Vgt. 44/C. §
(1) bekezdésében meghatározott közszolgáltatás tekintetében a Vgt. 44/D. § szerint
megállapított számlában meghatározott fizetendő szolgáltatási egységre jutó összeg (beleértve
az alapdíjat) a 2013. július 1-jét követő időszakban teljesített szolgáltatás vonatkozásában
nem haladhatja meg a 2013. január 31-én jogszerűen alkalmazott díjtételek és egyéb
számlaelemek alapján, ugyanazon feltételekkel számított összeg 90%-át.
(2) Az (1) bekezdés vonatkozásában az alkalmazott díj:
a) önkormányzati díjrendeletben megállapított természetes személy ingatlantulajdonosra
vonatkozó közszolgáltatási díj függetlenül attól, hogy alkalmazták-e 2013. január 31-én az
adott ingatlantulajdonosra, vagy – ha önkormányzati díjrendelet nem alkotott – a szolgáltató
által az adott településen a közszolgáltatási szerződésben megállapított, 2013. január 31-én
alkalmazott szolgáltatási egységre jutó fizetendő összeg (beleértve az alapdíjat),
b) a tevékenységüket 2013. január 31-ét követően megkezdő szolgáltatók esetén az
önkormányzati rendeletben megállapított közszolgáltatási díj, vagy az önkormányzat és a
közszolgáltatók között 2013. január 31-én hatályban lévő közszolgáltatási szerződések közül
az azokban rögzített legalacsonyabb, szolgáltatási egységre jutó fizetendő összeg (beleértve
az alapdíjat),
c) Az a) és b) pontban foglaltak alkalmazhatóságának hiányában az adott településen
szolgáltatást teljesítő szolgáltató által 2013. január 31. és 2013. június 30. közötti időszakban
alkalmazott legalacsonyabb szolgáltatási egységre jutó fizetendő összeg (beleértve az
alapdíjat).”
A település tekintetében határozatom rendelkező részének d) pontjában az ideiglenes
begyűjtési ellátás szolgáltatásának díját a 36800/2999-6/2018.ált. számú határozattal
módosított 36800/332-14/2017.ált. számú határozatban foglaltak alapján határoztam meg,
melyben – mivel az önkormányzat a határozat kiadásáig a 2013. évben érvényes szolgáltatási
díjról hitelt érdemlő bizonyítékot nem nyújtott be – a Hatóság a 2013. évi CXIV. törvény
előírásait nem tudta figyelembe venni.
Felhívom az önkormányzat és a közérdekű szolgáltató figyelmét a 2013. évi CXXXIV.
törvény 3/F. § (7) bekezdésére, a 378/2015. (XII. 8.) Korm. rendelet 11-16. §-aira, amely
részletesen tartalmazza az indokolt többletköltségek megtérítésére vonatkozó részletes
szabályokat, eljárásrendet. Felhívom a figyelmet továbbá arra, hogy az ideiglenes
begyűjtési ellátás díjának jogszabály szerinti megfelelését, az ideiglenes begyűjtési ellátás
díjából nem fedezhető többletköltségek indokoltságát és a többletköltségek elszámolását a
MEKH ellenőrzi.
Kijelölési eljárásom a 378/2015. (XII. 8.) Korm. rendelet 3. § (2) bekezdés betartásával
történt, miszerint a katasztrófavédelmi szerv a közérdekű szolgáltató kijelölésekor az
ideiglenes begyűjtési ellátás hatékonyságához, gyorsaságához, gazdaságosságához fűződő
közérdek mérlegelése során figyelembe veszi különösen az ideiglenes begyűjtési ellátással
érintett település és a kijelölendő közérdekű szolgáltató által – az ideiglenes begyűjtési
ellátással egyidejűleg vagy azt közvetlenül megelőzően – ellátott település közötti földrajzi
távolságot, a befogadó telepen, ürítési helyeken fizetendő díjakat.

8
A 378/2015. (XII. 8.) Korm. rendelet 4. § (2) bekezdése alapján a kijelölést követően az
ideiglenes begyűjtési ellátással érintett települési önkormányzat haladéktalanul írásban
megállapodik a kijelölt közérdekű szolgáltatóval az ideiglenes begyűjtési ellátás elvégzéséről
és e tevékenység tartalmáról. A 378/2015. (XII. 8.) Korm. rendelet 4. § (4) bekezdése alapján
a települési önkormányzat az ideiglenes begyűjtési ellátás megkezdéséről, annak
időtartamáról és időpontjáról, a közszolgáltatási díjról és megfizetésének módjáról a helyben
szokásos módon, továbbá, ha azzal rendelkezik, a honlapján való közzététellel értesíti a
lakosságot.
A 2013. évi CXXXIV. törvény 3/H. § (4) bekezdése alapján az 1995. évi LVII. törvény 44/C.
§ (1) bekezdése szerinti átadási hely üzemeltetője a nem közművel összegyűjtött háztartási
szennyvíz átvételét nem tagadhatja meg amiatt, hogy annak begyűjtése ideiglenes begyűjtési
ellátás keretében történik.
A rendelkező rész további előírásai az alábbiakon alapulnak.
A 1995. évi LVII. törvény 44/F. § (1) bekezdése szerint a közszolgáltató – az önkormányzati
rendeletben előírt módon – folyamatosan köteles gondoskodni a nem közművel összegyűjtött
háztartási szennyvíz begyűjtéséről a környezetvédelmi, vízügyi és közegészségügyi előírások
megtartása mellett.
A nem közművel összegyűjtött háztartási szennyvíz begyűjtésére vonatkozó közszolgáltatási
tevékenység részletes szabályairól szóló 455/2013. (XI. 29.) Korm. rendelet 13. § (1)
bekezdése alapján a közszolgáltatás keretében a közszolgáltatónak a nem közművel
összegyűjtött háztartási szennyvizet az ingatlantulajdonostól, a begyűjtés helyéről, az
ingatlantulajdonos előzetes bejelentése alapján, az ideiglenes tárolásra szolgáló létesítmény
kapacitásától függően kell elszállítania.
A 378/2015. (XII. 8.) Korm. rendelet 9. §-a alapján a közérdekű szolgáltató az ideiglenes
begyűjtési ellátás során a haváriaeseményt köteles bejelenteni a Vas Megyei
Katasztrófavédelmi Igazgatóságnak, valamint a területileg illetékes megyei kormányhivatal
népegészségügyi feladatkörében eljáró járási hivatalának. Havária eseménynek minősül a
szennyvíz olyan mértékű kifolyása, amely a közérdekű szolgáltató által nem összegyűjthető és
környezetveszélyeztetést okoz.
A 36800/5551-3/2021.ált. számú ügyiratomban értesítettem az eljárás megindításáról a
fentiekben részletezett kijelölésre alkalmas közszolgáltatókat, a MEKH-t, a Zala Megyei
Kormányhivatal Hatósági Főosztály Törvényességi Felügyeleti Osztályát, valamint az Észak-
zalai Víz- és Csatornamű ZRt-t.
A Zala Megyei Kormányhivatal Hatósági Főosztály Törvényességi Felügyeleti Osztálya
ZA/03/1065-5/2021. számú – 2021. december 22-én érkezett – levelében az alábbi észrevételt
tette:
„A Magyarország helyi önkormányzatairól szóló 2011. évi CLXXXIX. törvény 133. § (1)
bekezdése alapján Milejszeg község polgármesterétől információt kértem arra vonatkozóan,
hogy a községben milyen okok miatt nem lehetséges, vagy mely körülmények miatt
akadályozott a nem közművel összegyűjtött háztartási szennyvíz begyűjtésére vonatkozó
közszolgáltatási szerződés megkötése.

9
A polgármester válaszában arról tájékoztatott, hogy az általuk megkeresett szolgáltatók - a
nem közművel összegyűjtött háztartási szennyvíz begyűjtésére vonatkozó közszolgáltatásról
szóló 8/2014.(XII.18.) önkormányzati rendeletben megállapított szolgáltatási díj alacsony
összege miatt - elutasították kérelmüket.
A fentiek alapján a Zala Megyei Kormányhivatal álláspontja szerint Milejszeg községben az
egyes közszolgáltatások ellátásáról és az ezzel összefüggő törvénymódosításokról szóló 2013.
évi CXXXIV. törvény 3F.§ (2) bekezdése alapján - a nem közművel összegyűjtött háztartási
szennyvíz szállítására - közérdekű szolgáltató kijelölése indokolt.”
A többi értesített szerv, szervezet határozatom meghozataláig tárgyi üggyel kapcsolatban
észrevételt nem tett.
A 36800/5551-5/2021.ált. iktatószámú ügyiratommal megkerestem, tájékoztattam és
nyilatkozattételre kértem fel az érintett Zala Megyei Kormányhivatal Népegészségügyi
Főosztályát tárgyi eljárásra vonatkozóan. A megkeresett népegészségügyi igazgatási szerv
ZA/NEF/1365-2/2021. számú – 2021. december 08-án érkezett – levelében az alábbi
nyilatkozatot tette:
„Fenti hivatkozási számú és tárgyú levelében Igazgató Úr tájékoztatott arról, hogy a
Milejszeg Község Önkormányzata (8917 Milejszeg, Kossuth l. u. 11.) a település nem
közművel összegyűjtött háztartási szennyvizének ideiglenes begyűjtési ellátására közérdekű
szolgáltató kijelölését kérte a Vas Megyei Katasztrófavédelmi Igazgatóságtól.
A megkereséssel kapcsolatban az alábbiak szerint tájékoztatom:
• A nem közművel összegyűjtött háztartási szennyvíz ideiglenes begyűjtési során az
egészségügyről szóló 1997. évi CLIV. törvény 44. § és 46. § rendelkezéseit
érvényesíteni kell.
• A vizek hasznosítását, védelmét és kártételeinek elhárítását szolgáló tevékenységekre
és létesítményekre vonatkozó általános szabályokról szóló 147/2010. (IV. 29.)
Kormányrendelet (a továbbiakban: Kormányrendelet) 18. § (5) bekezdése szerint az
egyedi zárt szennyvíztároló üzemeltetése során gondoskodni kell a szennyvíz
ártalmatlanításáról.
• A vízgazdálkodásról szóló 1995. évi LVII. törvény 44/B. §-a értelmében az
ingatlantulajdonos köteles a háztartási szennyvizet a Kormányrendeletben
meghatározott módon gyűjteni, továbbá az annak begyűjtésére feljogosított
közszolgáltatónak átadni.
• A közműpótló létesítményből az összegyűjtött szennyvíz kitermelése és elszállítása
közegészségügyi szempontból kizárólag az erre a célra engedélyezett, zárt rendszerű,
gépi üzemeltetésű, csepegés- és szóródás-mentes, bűz- és szaghatást kizáró célgéppel
végezhető.
Felhívom a figyelmét, hogy a hulladékgazdálkodási közszolgáltatás körébe tartozó
hulladékkal kapcsolatos közegészségügyi követelményekről szóló 13/2017. (VI. 12.) EMMI
rendelet hatálya a hulladékgazdálkodási közszolgáltatás körébe tartozó biológiailag lebomló
vegyes hulladékra és biohulladékra terjed ki. Ezen hulladékkörbe az elkülönítetten gyűjtött,
nem lebomló hulladék, mint például a háztartásokból kikerülő veszélyes hulladék, építési inert
hulladék, szennyvíz nem sorolható be.

10
Tájékoztatom, hogy az egyes közérdeken alapuló kényszerítő indok alapján eljáró
szakhatóságok kijelöléséről szóló 531/2017. (XII.29.) Kormányrendelet 1. számú melléklet 16.
„Vízügyi és vízvédelmi ügyek” pontja 21. alpontja alapján az elhanyagolt műveken
(szennyvízrendszer, nem közművel összegyűjtött háztartási szennyvíz tárolására, illetve
begyűjtésére alkalmazott eszköz, szennyvízelvezető mű) rovar- illetve rágcsálóirtás, valamint
elhanyagolt műveken veszélyes készítményekkel végzett tevékenység vizsgálata tárgyban
indult eljárásban a környezet-egészségügyi szabályoknak való megfelelés, így különösen az
egészségkárosító kockázatok és esetleges hatások felmérése, a fertőző betegségek terjedésének
megakadályozása, a rovar- és rágcsálóirtás, a veszélyes készítményekkel végzett tevékenység
vizsgálata, a nem közművel összegyűjtött háztartási szennyvízzel kapcsolatos közegészségügyi,
járványügyi vonatkozású követelmények érvényesítése szakkérdésre vonatkozóan az első
fokon eljáró szakhatóság a főváros és megyei kormányhivatal népegészségügyi hatáskörében
eljáró járási (fővárosi kerületi) hivatala.”
Az eljárás során 36800/5551-4/2021.ált. iktatószámú ügyiratommal megkerestem,
tájékoztattam és nyilatkozattételre kértem fel az érintett Zala Megyei Kormányhivatal
vezetőjét a tárgyi eljárásra vonatkozóan. A Zala Megyei Kormányhivatal a megkeresést 2021.
november 30-án átvette, azonban a határozat kiadásáig nyilatkozatot nem tett.
Felhívom a figyelmét arra is, hogy a 1995. évi LVII. törvény 18. § (1) bekezdése alapján, aki
tevékenységével vagy mulasztásával a vizeket veszélyezteti vagy károsítja, a környezet
védelmének általános szabályairól szóló 1995. évi LIII. törvény szerinti felelősséggel
tartozik, illetve a vízügyi hatóság által meghatározott intézkedések megtételére köteles.
A jogorvoslat tekintetében az Ákr. 116. § (5) bekezdése, valamint a 2013. évi CXXXIV.
törvény l. § (4) bekezdése alapján a kijelölésre irányuló eljárásban hozott döntéssel szemben
fellebbezésnek nincs helye. A 2013. évi CXXXIV. törvény l. § (5) bekezdése alapján a
kijelölésre irányuló eljárásban hozott döntés a végrehajtás felfüggesztése iránti kérelemre
tekintet nélkül végrehajthatóvá nyilvánítható.
A közigazgatási per indításának lehetőségét az Ákr. 114. § (1) bekezdése biztosítja.
A közigazgatási perrendtartásról szóló 2017. évi I. törvény (a továbbiakban: Kp.) 18. § (1)
bekezdése szerint a pert az ellen a közigazgatási szerv ellen kell indítani, amely a jogvita
tárgyát képező közigazgatási tevékenységet megvalósította, többfokú közigazgatási eljárásban
hozott cselekmény esetén a közigazgatási cselekmény megvalósítója az utolsó fokon eljárt
közigazgatási szerv. A keresetlevél tartalmára és benyújtásának módjára a Kp. 37.-39. §
rendelkezései az irányadóak. A Törvényszék illetékességét a Kp. 13. § (1) bekezdésének b)
pontja, valamint a bíróságok szervezetéről és igazgatásáról szóló 2011. évi CLXI. törvény 21.
§ (4) és (6) bekezdése állapítja meg.
A Kp. 77. § (1) és (2) bekezdései alapján, ha egyik fél sem kérte tárgyalás tartását, és azt a
bíróság sem tartja szükségesnek, a bíróság az ügy érdemében tárgyaláson kívül határoz.
Tárgyalás tartását a felperes a keresetlevélben, az alperes a védiratban kérheti. Tárgyalás
tartása a perbelépési kérelemben, illetve a perbevonásától vagy a perbeállítástól számított
tizenöt napon belül is kérhető. A tárgyalás tartása iránti kérelem elmulasztása miatt
igazolásnak nincs helye.
Tájékoztatom az eljárás ügyfeleit, hogy a Kp. 29. § (1) bekezdése alapján az elektronikus
kapcsolattartásra a polgári perrendtartás szabályait kell megfelelően alkalmazni.
A polgári perrendtartásról szóló 2016. évi CXXX. törvény [a továbbiakban: Pp.] 608. §-a
szerint az E-ügyintézési tv. alapján elektronikus úton történő kapcsolattartásra kötelezett

11
minden beadványt kizárólag elektronikusan - az E-ügyintézési tv.-ben és végrehajtási
rendeleteiben meghatározott módon - nyújthat be a bírósághoz, és a bíróság is elektronikusan
kézbesít a részére. Az elektronikus ügyintézéshez szükséges nyomtatványok a:
https://vas.katasztrofavedelem.hu/35321/biztonsagi-e-nyomtatvany webcím alatt érhetőek el.
A Pp. 605. § (1) bekezdése szerint a perben az elektronikus kapcsolattartásra nem köteles fél
vagy a jogi képviselőnek nem minősülő képviselője - az (5) bekezdésben foglalt kivétellel - a
keresetlevelet, továbbá minden egyéb beadványt és ezek mellékletét, valamint okiratot
választása szerint elektronikus úton is benyújthatja, az E-ügyintézési tv.-ben és végrehajtási
rendeleteiben meghatározott módon. Ha a fél a közigazgatási perben jogi képviselő nélkül jár
el, a keresetlevelet a polgári perben és a közigazgatási bírósági eljárásban alkalmazandó
nyomtatványokról szóló 17/2020. (XII. 23.) IM rendelet 19. mellékletében meghatározott
nyomtatványon is előterjesztheti a Kp. 39. § (2) bekezdése alapján.
Tájékoztatom, hogy amennyiben szolgáltatási kötelezettségének a szolgáltató határidőben nem
tesz eleget, úgy az Ákr. 134. § (1) bekezdése és a vízgazdálkodási hatósági jogkör gyakorlásáról
szóló 72/1996. (V. 22.) Korm. rendelet 1/H. §-a alapján a végrehajtást foganatosítom, továbbá
bírósági végrehajtásról szóló 1994. évi LIII. törvény (a továbbiakban: Vhr.) 174. § szerinti
intézkedéseknek van helye. A Vhr. 174. § c) pontja szerint kiszabható bírság legmagasabb
összege 500 000 Ft.
Hatóságom hatáskörét és illetékességét a 2013. évi CXXXIV. törvény 3/F.§ (2) bekezdése, a
378/2015. (XII. 8.) Korm. rendelet 1. § (1) bekezdés a) pontja, valamint a vízügyi igazgatási
és a vízügyi, valamint a vízvédelmi hatósági feladatokat ellátó szervek kijelöléséről szóló
223/2014. (IX. 4.) Korm. rendelet 10. § (1) bekezdés (6) pontja, és (2) bekezdése, valamint a
2. melléklet 6. pontja biztosítja.
Szombathely, kelt elektronikus időbélyegző szerint
Dr. Bognár Balázs tű. dandártábornok
igazgató